IL-KTIEB TAL-PROFETA MIKEA Ħarsa ħafifa lejn il-ktieb Il-messaġġi ta' dan il-ktieb huma diretti kemm lejn is-Samarija, il-belt kapitali ta' Iżrael, is-saltna tat-Tramuntana u kemm lejn Ġerusalemm, il-belt kapitali ta' Ġuda fin-Nofsinhar tal-Palestina. Ġara li l-awtoritajiet f'dawn iż-żewġt ibliet kisru l-patt ta' Alla. Minflok li ħeġġew lill-poplu li jqim lil Alla kif xieraq, huma mexxewh lejn il-qima ta' allat foloz u lejn il-moħqrija tal-fqir. Kienu jsaltnu korruzzjoni u serq bla rażan fiż-żewġt ibliet. Minkejja kollox, Alla jwiegħed futur ta' tama għal Iżrael u Ġuda. Il-popli taż-żewġt ibliet kellhom iduru lura lejh. Imbagħad, Alla jagħżel sultan li jmexxi l-poplu lejn is-sliem; jieħu ħsiebu bħalma ragħaj jieħu ħsieb il-merħla tiegħu. Ta' min jinnota kif l-awtur jisħaq f'dan il-ktieb fuq is-sliem universali li għad jasal fuq il-popli. Is-sultan il-kbir ikun hu l-imħallef ta' ħafna popli, f'idejh ikun id-destin ta' ġnus setgħana, imqar l-aktar imbiegħda. Ix-xwabel tagħhom idewbuhom f'sikek, u l-lanez tagħhom fi mnieġel. Il-ġnus ma jisiltux ix-xwabel għal xulxin, u ma jitħarrġux aktar għall-gwerra. Imma kull wieħed jinsab taħt id-dielja tiegħu, u taħt is-siġra tat-tin tiegħu; u ma jkunx hemm min iwerwirhom, għax fomm il-Mulej tal-eżerċti tkellem ( , - ). It-taqsim tal-ktieb Il-ġudizzju fuq Iżrael u Ġuda ( , — , ) Ħelsien u sliem ( , — , ) Twissijiet u messaġġ ta' tama ( , — , )